Robert Redford

**Charles Robert Redford Jr.** (18. august 1936 – 16. septembar 2025) bio je američki filmski glumac, režiser, filmski producent, biznismen, filantrop i osnivač Filmskog festivala "Sundance".

Dobio je brojna priznanja, uključujući nagradu Akademije, nagradu BAFTA, pet nagrada Zlatni globus (uključujući nagradu "Cecil B. DeMille" iz 1994), nagradu Ceha filmskih glumaca za životno djelo iz 1996, počasnu nagradu Akademije iz 2002, nagradu Kennedy Centra iz 2005, Predsjedničku medalju slobode iz 2016. i počasnog Césara iz 2019. Časopis Time ga je 2014. proglasio jednom od 100 najutjecajnijih osoba na svijetu.

Redford je započeo karijeru na televiziji, glumeći u serijama *Alfred Hitchcock Presents* i *Zona sumraka* prije nego što je debitovao na Broadwayu igrajući mladog supruga u humorističnoj predstavi Neila Simona *Bosonoga u parku* (1963). Redford je debitovao na filmu u filmu *War Hunt* (1962) prije nego što je postao slavan glumeći u filmovima *Bosonoga u parku* (1967), *Butch Cassidy i Sundance Kid* (1969), *Jeremiah Johnson* (1972), *Kandidat* (1972) i *Žaoka* (1973), od kojih mu je posljednji donio nominaciju za Oscara za najboljeg glumca.

Redfordova slava nastavila se u filmovima kao što su *Djevojka koju sam volio* (1973), *Veliki Gatsby* (1974), *Tri dana Kondora* (1975),*Svi predsjednikovi ljudi* (1976), *Električni konjanik* (1979), *Brubaker*(1980), *Prirodno nadaren* (1984) i *Moja Afrika* (1985). Kasnije je glumio u filmovima *Uhode* (1992), *Sve je izgubljen*o (2013), *Istina* (2015), *Our Souls at Night* (2017) i *Kavalir s pištoljem* (2018). Redford je glumio Alexandera Piercea u filmovima *Kapetan Amerika: Ratnik zime* (2014) i *Osvetnici: Kraj igre* (2019); potonji je bio njegov posljednji filmski nastup. Njegov posljednji rad bio je kao izvršni producent televizijske serije *Dark Winds*; imao je cameo ulogu u epizodi serije iz 2025, što je bio njegov posljednji filmski nastup.

Redfordov rediteljski debi bio je porodična drama *Obični ljudi* (1980), koja je osvojila četiri Oscara, uključujući za najbolji film i najboljeg reditelja. Režirao je još sedam dugometražnih filmova, uključujući dramu *Milagro* (1984), dramu iz tog perioda *Rijeka* *uspomena* (1992), historijsku dramu *Kviz* (1994), neo-vestern *Šaptač konjima* (1998) i sportsku fantastiku *Legenda o Bageru Vensu* (2000). Redford je 1981.osnovao Sundance Institute, koji je domaćin godišnjeg Sundance Film Festivala, najvećeg nezavisnog filmskog festivala u Sjedinjenim Državama. Bio je poznat po svom političkom aktivizmu za zaštitu okoliša, prava Indijanaca i autohtonih naroda, te prava LGBT osoba.

## Najpoznatiji filmovi
* *Butch Cassidy i Sundance Kid*
* *Žaoka*
* *Veliki Gatsby*
* *Havana*
* *Nemoralna ponuda*
* *Šaptač konjima*
* *Posljednja bitka*
* *Zanimanje: špijun*
* *Obični ljudi*

## Reference 
### Izvori 
* 
* 
* 

## Dodatna literatura 
* 

## Vanjski linkovi
*
*Institut *Sundance*

Kategorija:Rođeni 1936.
Kategorija:Umrli 2025.
Kategorija:Biografije, Santa Monica (Kalifornija)
Kategorija:Amerikanci porijeklom iz Engleske
Kategorija:Amerikanci porijeklom iz Ulstera
Kategorija:Američki glumci
Kategorija:Američki režiseri
Kategorija:Dobitnici Nagrade "Henrietta"